als_Latn dik_Latn sag_Latn
(E plotësuar)- Qeveria e Kosovës në mbledhjen e së premtes e ka miratuar projektligjin për pagat i cili parasheh njëjtësimin e pagave për të gjithë punonjësit publik të cilët kryejnë punë të njëjtë ose të ngjashme.
Zëvendësministri i Ministrisë së Administratës Publike, Hajredin Hyseni, tha se me këtë ligj rregullohen pagat e funksionarëve publik, të zgjedhurit dhe të emëruarit nga të zgjedhurit, nëpunësit që e kanë statusin e nëpunësve civil etj.
Po ashtu, Hyseni tha se me këtë ligj për pagën bazë janë përcaktuar 11 koeficiente dhe 45 grada.
Hyseni: Projektligji rregullon kornizë ligjore unike për pagat
“Me projektligjin për paga për herë të parë në Kosovë që nga paslufta vendoset korniza ligjore unike e cila rregullon pagat me përbërësit e saj, ky ligj do të zbatohet për funksionarët publik, të zgjedhurit dhe të emëruarit nga të zgjedhurit, nëpunësit që e kanë statusin e nëpunësve civil, nëpunësit publik, ofruesit e shërbimeve publike në arsim, shëndetësi, polici dhe nëpunës tjerë paga e të cilëve paguhet nga fondet publike rregullimi i të cilëve do të bëhet me akte nënligjore...10min, në këtë kornizë janë vendosur funksionet dhe pozitat e punëve standarde të funksionarëve publik, nëpunësve civil dhe nëpunësve publik. Me qëllim të krahasimit të tyre duke vendosur në koeficiente të njëjtë për funksionet dhe pozitat e punës që janë të njëjtë ose të ngjashëm. Për pagën bazë janë vendosur 11 koeficiente dhe 45 grada”, tha ai.
Mirëpo, lidhur me ligjin pati reagime nga kabineti qeveritar. Ministri i Kulturës, Kujtim Shala, tha se i ka disa vërejtje sa i përket përkufizimit të kategorive të pagave, pasi sipas tij në këtë projektligj nuk janë identifikuar krijuesit dhe performuesit në fushën e kulturës. Ai kërkoi që kjo të bëhet me një nen të veçantë.
Shala: Krijuesit dhe performuesit në kulturë duhet të kenë status të veçantë
“Skema i rrafshon krijuesit dhe performuesit dhe i identifikon me funksione që janë të një natyre krejt tjetër. Kështu nuk ndodh në asnjë vend, as në rajon as në vende të Bashkimit Evropian sepse si kategori krijuesit dhe perfirmuesit janë të veçantë dhe përpos kësaj duhet të keni parasysh s enjë funksion i asaj natyre nuk konsiderohet njëjtë nëse punon në administratë ose që të jem më i qartë dhe më i thjeshtë, një arkitekt në administratën qendrore nuk është si një arkitekt në Institutin Arkeologjik të Kosovës shembull, ose një arkeolog sepse arkeologu atje konsiderohet si punonjës shkencor”, tha ai.
Edhe ministri i Punëve të Jashtme, Enver Hoxhaj pati kërkesë për ndërhyrje në këtë ligj, por të cilat mbeten që të shqyrtohen në faza tjera të hartimit të këtij projektligji.
Hoxhaj: Nuk mund ta ketë pagën e njëjtë si ai që shërben në Tiranë si ai në Tokio
“E kem një situatë absurde ku ambasadori apo diplomati në Tiranë e merr pagën e njëjtë sikurse ambasadori apo diplomati në Tokio, apo dikush i cili jeton në ekonominë e tretë shpërblehet në mënyrën e njëjtë sikurse dikush që jeton në vendet e rajonit apo dikush që është në Podgoricë shpërblehet njëjtë sikurse enë Nju Jork apo Uashington apo në ndonjë qendër tjetër apo dikush në Beograd e ka po ashtu pagën e atij që shërben në Bruksel. Kështu që është faji jonë si ministri pse nuk kemi dalë me sugjerime gjatë hartimit të këtij draft ligji po do të site mirë nëse e kem si një skemë të llogaritjes së pagës së diplomatëve koston e jetës”, u shpreh Hoxhaj.
Ligji u miratua me mundësi ndërhyrjeje në fazat tjera të hartimit ku do të shihet mundësia e futjes së këtyre kërkesave.
Ndërkohë, në Qeveri ka kaluar edhe projektligji për noterinë, i cili sipas ministres, Dhurata Hoxha qartëson përgjegjësitë e noterëve.
Po ashtu, Hoxha shtoi se ky projektligj e rrit numrin e noterëve nga 1 në 20 mijë në 1 në 10 mijë banorë nëpër të gjitha komunat e Kosovës.
Hoxha: Të rritet numri i noterëve nëpër të gjitha komunat e Kosovës
“Përmes këtij projektligji qartësohen çështjet e përgjegjësisë së noterëve në raport me gjykatën, si dhe synojmë zgjerimin i kompetencave të notarëve në zhvillimin e procedurave jokontestimore trashëgimore, rritja e numrit të zyrave noteriale nga një noter në 20 mijë banorë sa është aktualisht në 1 noter në 10 mijë banorë për secilën komunë, mundësia që për një numër të caktuar të dokumenteve të hartuar nga palët apo përfaqësuesit e tyre të kërkohet solemnizimi i tyre nga ana e noterit. Për noterët e rinj është paraparë edhe trajnimi tremujor i tyre pas emërimit dhe para fillimit të ushtrimit ët detyrës së noterit”, deklaroi ajo.
Në mbledhjen e Qeverisë së Kosovës u bë e ditur se ushtruesi i detyrës së ministrit të Mjedisit dhe Planifikimit Hapësinor, Ferat Shala nga sot të merr detyrën në këtë pozitë si ministër.
Po ashtu, në këtë mbledhje u miratuan edhe disa pika tjera të rendit të ditës si plani vjetor i punës së Qeverisë së Kosovës për vitin 2017.
***
Qeveria e Kosovës në mbledhjen e saj ka miratuar projektligjin për pagat i cili ka për qëllim barazimin e pagave për punë të njëjta ose të ngjashme.
Zëvendësministri i Administratës, Hajredin Hyseni tha se me këtë ligj parashihet që të gjithë punonjësit publik të kenë pagën bazë të caktuar me ligj. Ai shtoi se ky projektligj përfshinë 11 koeficiente dhe 45 grada.
Lidhur me ligjin për pagat pati diskutim, ku ministri i Kulturës, Kujtim Shala kërkoi nen të veçantë për krijuesit dhe performuesit në kulturë.
Kurse, ministri i Punëve të Jashtme, Enver Hoxhaj kërkoi që paga e ambasadorëve të bëhet në përputhje me kosoton e jetës ku ata jetojnë dhe jo të jetë e njëjtë si për ambasadorin në Shqipëri ashtu edhe për atë në Tokio etj.
Qeveria miratoi edhe ligji për noterinë ku nga 1 noter në 20 mijë banorë, është paraparë të bëhet 1 noter në 10 mijë banorë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn